Diari Oficial de la Generalitat Valenciana


Sumari del DOGV 5188, del 31-01-2006 (2006/461)

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat, la Universitat Cardenal Herrera-CEU i la Fundació de Víctimes del Terrorisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/461


Data del document
:   12-01-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Justícia i Administracions Públiques
    * Universitat Cardenal Herrera-Ceu
    * fundació
    * cooperació administrativa
    * universitat
    * terrorisme

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat, la Universitat Cardenal Herrera-CEU i la Fundació de Víctimes del Terrorisme. [2006/X461]  
Subscrit, després de la tramitació prèvia reglamentària, entre la Generalitat Valenciana, la Universitat Cardenal Herrera-CEU i la Fundació de Víctimes del Terrorisme, el 14 de desembre de 2005, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0832/2005, i que figura com a annex d'esta resolució.  
València, 12 de gener de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI MARC DE COL·LABORACIÓ ENTRE LA GENERALITAT, LA UNIVERSITAT CARDENAL HERRERA-CEU I LA FUNDACIÓ DE VÍCTIMES DEL TERRORISME  
A la ciutat de València, 14 de desembre de 2005  
Reunits:  
L'Honorable Sr. Miguel Ignacio Peralta Viñes, conseller de Justícia, Interior i Administracions Públiques, nomenat en virtut del Decret 11/2005, de 28 d'octubre, del President de la Generalitat Valenciana (DOGV de 31 d'octubre), d'acord amb les facultats que li conferix la Llei 5/1983, de 30 de desembre, de Govern Valencià.  
L'Excm. Sr. Alfonso Bullón de Mendoza i Gómez de Valugera, Rector Mgfc. de la Universitat Cardenal Herrera-CEU, en exercici de la competència prevista en l'article 37.c) de les normes d'organització i funcionament de la Universitat Cardenal Herrera.CEU, aprovades per Decret 236/2003, de 28 de novembre, del Consell de la Generalitat.   
La Senyora Maite Pagazaurtundua Ruiz, presidenta de la Fundació de Víctimes del Terrorisme, segons nomenament inscrit en el Registre de Fundacions del Ministeri de Cultura per Resolució de 30 de setembre de 2005, dictada pel subdirector General de Fundacions i Mecenatge per delegació segons O.M. de 22 de juliol de 2004, fent ús de les atribucions que li conferix l'article 14 dels Estatuts de la referida Fundació.   
Totes les parts es reconeixen plena capacitat legal per a obligar-se i subscriure el present conveni, i fent ús de les facultats conferides pels seus càrrecs i en la representació que ostenten,   
Manifesten:  
Primer. Que el respecte als valors humans i la pau són la base de tota convivència, que ha de desplegar-se dins del marc democràtic i cal defendre els interessos legítims des de la legalitat vigent.  
Segon. Que la lluita contra el terrorisme és una labor que ha de dur-se a terme des de tots els àmbits de la societat, tant públics com privats, per salvaguardar les llibertats i els drets dels ciutadans.  
Tercer. Que la Generalitat, en l'exercici de les competències que li són pròpies, vol contribuir al reconeixement i atenció de les víctimes del terrorisme i mostrar-n'hi la solidaritat.   
Quart. Que la Universitat Cardenal Herrera-CEU ordena els seus mitjans cap a la busca i transmissió de la veritat, a fi de contribuir a la construcció d'una societat més justa, solidària, pacífica i democràtica.   
Cinqué. Que la Fundació Víctimes del Terrorisme té entre els seus fins la promoció dels valors democràtics, la defensa dels drets humans, la pluralitat i la llibertat dels ciutadans, així com el foment en tots els àmbits d'una millor comprensió de la situació del col·lectiu de víctimes del terrorisme participant o col·laborant en el desplegament de les activitats amb altres entitats i institucions les finalitats de les quals siguen compatibles amb els de la Fundació.   
Per això, les parts firmants, amb la capacitat legal necessària, formalitzen el present Conveni d'acord amb les següents   
Clàusules:  
Primera. Objecte del conveni  
El present Conveni té com a objecte establir un marc de col·laboració entre la Generalitat, la Universitat Cardenal Herrera-CEU i la Fundació de Víctimes del Terrorisme, per a unir els seus esforços en la consecució d'una societat més justa i pacífica mitjançant la promoció i divulgació dels valors democràtics, així com una major comprensió i solidaritat amb les víctimes del terrorisme.   
Per a això les parts firmants, subscriuran convenis singulars que establiran les formes de col·laboració específiques, especialment per a l'organització i celebració del III Congrés Internacional sobre les Víctimes del Terrorisme que se celebrarà en la ciutat de València.  
Segona. Resolució  
Seran causes de resolució del conveni el mutu acord de les parts i la impossibilitat sobrevinguda de realitzar les actuacions objecte del conveni per causa aliena a la voluntat d'estes. En este cas, la part afectada per la dita impossibilitat haurà de comunicar-ho a l'altra part amb quinze dies d'antelació a la data en què haja de donar-se per rescindit el conveni.  
Igualment, l'incompliment del que establix el present Conveni faculta a la Generalitat per a resoldre el Conveni amb audiència prèvia de les parts.   
Tercera. Naturalesa del conveni i jurisdicció  
El present conveni té naturalesa administrativa, i es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener ien els litigis que pogueren sorgir s'aplicarà la jurisdicció contenciosa administrativa.   
Quarta. Entrada en vigor i termini de vigència  
El present Conveni entrarà en vigor en la data de la firma i mantindrà la seua vigència fins al 31 de desembre de 2006.   
I estant les parts d'acord amb el contingut d'este document, i perquè així conste i en prova de conformitat, s'hi firma en triple versió, en el lloc i data susdits.   
Generalitat Valenciana  
Conselleria de Justícia, Interior i Administracions Públiques,  
Miguel Ignacio Peralta Viñes   
Universitat Cardenal Herrera-CEU,  
ALFONSO BULLÓN DE MENDOZA I GÓMEZ DE VALUGERA  
Fundació de Víctimes del Terrorisme  
MAITE PAGAZAURTUNDUA RUIZ